google/wiki40b huggingface dataset:
Neravai (Vilnius)

Istorija

Neravai istoriniuose šaltiniuose minimi kaip Nierw (1770 m.), Narowy (1784 m.). Iš Lietuvos Metrikos žinoma, kad 1597 m. muzikui Povilui Rachoveckiui buvo suteikta teisė valdyti Nerevo dvarą prie Neries netoli Vilniaus. 1719 m. Neravus įsigijo Omulskiai, ši vieta buvo vadinama ir Omulščizna (Nierowa ili Omulszczizna).
Pietų Kestivenas

Istorija

Pietų Kestiveno rajonas įkurtas 1974 m. balandžio 1 d. sujungus šešis istorinius rajonus: Grantamas ir Stamfordas, Borno urbaninis, Pietų Kestiveno kaimiškasis, Sout Holando ir Vakarų Kestiveno kaimiškasis rajonai.

Ekonomika

Rajone daugiausiai plėtojamas žemės ūkis ir su juo susijusi pramonė. Pietų Kestivenas pasižymi mažu darbo vietų skaičiumi tenkančių vienam gyventojui todėl didelė dalis vietinių gyventojų dirba kituose rajonuose.
Chrysler Slant-6 variklis

Slant-6 (Įstrižas-6), dar žinomas G-variklio pavadinimu yra vienas iš garsesnių, daugelį metų gamintų Chrysler variklių. Slant-6 yra išilgas 6-cilindrų stūmoklinis variklis (I6), kurio cilindrai pasverti 30 laipsnių kampu. Dėl įstrižos formos, variklis buvo žemesnis, lyginant su tradiciniais išilgais 6-cilindrų varikliais ir reikalavo mažiau vietos pa kapoto dangčiu, taip leisdamas automobilių dizaineriams kurti automobilius su nuožulnesnėmis kapoto linijomis. Ši variklio forma leido kitu kampu montuoti vandens pompą, dėl to sumažėjo bendras variklio ilgis bei atsirado daugiau erdvės efektyvesnėms paėmimo iš išmetimo sistemos bei jų kolektoriams.
Varikliais buvo gaminami nuo 1959 iki 2000 metų, 2,8 l., 3,2 l. bei 3,7 l. darbiniais tūriais, su 8.2:1 - 8.5:1 kompresijos santykiais.
Hamukaras

Hamukaras (arab. حموقار) – svarbi archeologinė vietovė Džeziros plynaukštėje, šiaurės rytų Sirijoje, El Hasekės muchafazoje. Nuo 1999 m. vietovės archeologinius kasunėjimus vykdo Sirijos bei JAV Čikagos universiteto archeologai.
Archeologiniais tyrinėjimais nustatyta, kad Hamukaras yra vienas seniausių žinomų pasaulio miestų. Jo liekanų tyrimai leido paankstinti miestų atsiradimo Artimuosiuose Rytuose chronologiją. Iki Hamukaro atradimo „civilizacijos lopšiu“ įprastai buvo laikomas Tigro ir Eufrato tarpupis dabartiniame Irake, kur maždaug 4000 m. pr. m. e. iškilo tokie miestai kaip Ūras, Urukas ir kt. Tačiau dabar žinoma, kad į „civilizacijos lopšį“ patenka ir Tigro vidurupio sritis dabartinėje Sirijoje.
Hamukaro tyrimai taip pat leido pasiekti išvadą, kad atskiros kultūros gali pasiekti aukštą civilizacijos lygį ir neturėdamos rašto. Manoma, kad Hamukaras iškilo seniau nei 4000 m. pr. m. e. ir nebuvo susijęs su Šumeru. Apie 3500 m. pr. m. e. miestas buvo sugriautas karinio antpuolio.
4FUN

Eurovizija

Grupė 4FUN yra tris kartus dalyvavusi Eurovizijos nacionalinėje atrankoje Lietuvoje. Pirmi du kartai (2005 ir 2006 metais) buvo nesėkmingi, bet trečiąkart, 2007 metais, grupė laimėjo atranką su lyriška daina „Love or Leave“, finale aplenkusi Rūtą Ščiogolevaitę ir Aistę Pilvelytę. 4FUN gegužės mėnėsį atstovavo Lietuvai Helsinkyje, 2007 m. Eurovizijos dainų konkurso finale. Grupė gavo 28 taškus ir užėmė 21 vietą.
Romain Grosjean

Karjera

Grosjeanas laimėjo visas 10 lenktynių 2003 m. Šveicarijos Formula Renault 1.6 čempionate, o kitais metais perėjo į Prancūzijos Renault varžybas. Jose pirmus metus jis nugalėjo vieną kartą, o 2005 m. jau tapo čempionu. Dėka tokių pasiekimų jis tapo Renault jaunųjų talentų akademijos dalyviu.
2006–2007 m. jis lenktyniavo Formulės 3 Euroseries čempionate, kuriame vėl tapo čempionu, o 2008 m. pergalingai baigė sezoną GP2 Azijos serijoje.

Formulė 1

2008 m. Renault ekipa paskyrė Grosjeaną savo pilotu bandytoju. O 2009 m. rugpjūčio 19 d. oficialiai paskelbė, kad prancūzas nuo Europos GP debiutuos ekipoje kaip lenktynininkas, pakeisdamas brazilą Nelson Piquet Jn. 2010 m. rugsėjo viduryje tapo Pirreli kompanijos padangų bandytoju.
Nuo 2009 m. Europos GP jis buvo Formulės 1 Renault ekipos narys. 2012 m. prancūzas vėl grįžo į Formulės 1 gretas – jis tapo Lotus-Renault ekipos lenktynininku kartu su suomiu Kimi Raikkonenu.
2011 m. sausio 31 d. Romeinas kartu su Bruno Senna tapo Renault komandos atsarginiais lenktynininkais.
2011 m. gruodžio 9 dieną prancūzas patvirtintas nauju Lotus-Renault ekipos lenktynininku kartu su į Formulę 1 sugrįžtančiu suomiu Kimi Raikkonenu.
Iki 2015 m. pabaigos prancūzas atstovavo Renault ir Lotus ekipoms. 2013 m. sezone jis finišavo 6 kartus ant podiumo (JAV GP pasiekė antrąją vietą) ir bendroje įskaitoje liko septintas.
Apžvalga (Tilžė)

Istorija

Leido spaudos draugija Lituania, kurią įsteigė Klaipėdos krašto ūkininkai. Ėjo du kartus per savaitę, nuo 1914 m. balandžio – savaitraštis. Spausdino Martyno Jankaus spaustuvė Klaipėdoje, vėliau E. Jagomasto spaustuvė Tilžėje.
Rašė apie Rytų Prūsijos lietuvių gyvenimą, informavo apie Prūsijos vidaus ir užsienio politiką, domėjosi Didžiosios Lietuvos gyvenimu, rūpinosi kultūros palikimu, Lietuvos šviesuolių įamžinimu, žadino meilę gimtajai kalbai, puoselėjo lietuvybę, spausdino literatūros kūrinėlius.
Leido priedus: „Pridėtka prie Apžvalgos“, „Bitelė“ ir kt. Spausdintas gotišku šriftu. Kilus Pirmajam pasauliniam karui, 1914 m. rugsėjo 18 d. išėjo paskutinis, 51-asis „Apžvalgos“ numeris.

Redaktoriai

Ansas Baltris, Mikelis Ašmys, Ansas Bruožis, Jurgis Tramišius, P. Abromaitis.
B68 Toftir

Taip pat žiūrėkite

B68 Toftir
Barbara Karinska

Varvara Jmoudsky arba Barbara Karinska arba Karinska (1886 m. spalio 3 d. – 1983 m. spalio 18 d.), Niujorko miesto baleto kostiumų dizainerė. Ji yra vienintelė dizainerė laimėjusi Capezio šokių apdovanojimą.
Kartu su Dorothy Jeakins, 1948 m. ji laimėjo oskarą už kostiumų dizainą filme Joan of Arc ir buvo nominuota 1952 m. Samuel Goldwyn miuzikle Hansas Kristianas Andersenas.

Biografija

Barbara Karinska gimė Rusijos imperijoje (dabar Ukraina). Ji buvo trečioji ir vyriausioji iš dešimties vaikų šeimoje. Studijavo teisę Charkovo universitete ir 1908 m. ištekėjo už Aleksandro Moïssenko.
1923 m. N. S. Karinsky atvyko į Niujorką, kur nemokėdama anglų kalbos, ji dirbo įvairius sunkius darbus, tarp jų vairavo ir taksi.
Gajus

Istorija

Miestas įkurtas 1959 m., atidarant vario rūdos telkinius. Nuo 1965 m. – miesto tipo gyvenvietė, nuo 1979 m. – miestas.
Guanabaros įlanka

Guanabaros įlanka (portug. Baía da Guanabara) – siaura Atlanto vandenyno įlanka (užutėkis) ties Brazilijos Rio de Žaneiro valstijos krantais. Vakariniame įlankos krante įsikūręs Rio de Žaneiras, rytiniame – Niterojus ir San Gonsalas. Įlankos plotas 412 km², kranto linijos ilgis 143 km. Įlankos ilgis 31 km, plotis 28 km. 1,5 km pločio sąsiauriu jungiasi su vandenynu (ties ta vieta iškilęs Cukraus Galvos kalnas). Įlankoje yra ~130 salų, salelių ir uolų. Pagrindinė – Governadoro sala; joje įsikūręs Galeão tarptautinis oro uostas. Guanabaros įlanka intensyviai laivuojama, per ją nutiestas 13,3 km ilgio Rio-Niterojaus tiltas.
Įlankos pavadinimas kilo iš tupių-gvaranių kalbų ir apytikriai reiškia „jūros prieglobstis“ (goanã-pará). 1502 m. sausio 1 d. įlanką atrado portugalų keliautojas Gaspar de Lemos. Pamanęs, kad tai didelės upės žiotys jis vietovę pavadino Rio de Janeiro („sausio upė“). Vėliau šiuo pavadinimu pavadintas pakrantėje išaugęs miestas, o įlanka vadinta vietiniu vardu. Dabar dėl didelės urbanizacijos įlankos vanduo smarkiai užterštas.
Merčisono meteoritas

Merčisono meteoritas (angl. Murchison meteorite) – anglingųjų chondritų klasės meteoritas, 1969 m. nukritęs netoli Merčisono miestelio Australijoje. Tai vienas iš labiausiai ištiritų meteoritų dėl stebėto kritimo ir didelės masės (bendras skeveldrų svoris viršija 100 kg).
Turtingas organiniais junginiais – aptikta daugiau kaip 100 amino rūgščių ir kt. Įrodyta, kad dalis junginių tikrai yra nežemiškos kilmės, todėl tai parodo, kad dauguma organinių junginių, kurie yra gyvybės Žemėje komponentai, egzistavo ankstyvoje Saulės sistemoje ir galėjo vaidinti lemiamą vaidmenį gyvybės atsiradime.
Kurklių valsčius

Kurklių valsčius buvo rytų Lietuvoje. Centras – Kurkliai.
Ustronė (Vilnius)

Istorija

Iki 1996 m. – kaimas Riešės apylinkėje.
Miestas vaiduoklis

Miestu vaiduokliu vadinamas miestas, kuris buvo apleistas dėl tam tikrų, daugiausia stichinių ar ekonominių, priežasčių. Terminas kartais vartojamas ir kalbant apie vietas, kur žmonių populiacija per tam tikrą laikotarpį labai sumažėjo.
Vytas Kašėta

Biografija

1971 m. baigė Buivydiškių terybinį ūkį technikumą, veterinarijos felčeris. AB Lietuvos geležinkeliai vagonų tikrintojas.
2002 m. Liberalų demokratų partijos, 2006 m. partijos Tvarka ir teisingumas (liberalai demokratai) narys.
Nuo 2007 m. Vilniaus rajono savivaldybės tarybos narys.
Sutuoktinė Rima, vaikai Laima, Lina, Rūta
Pampaliai

Istorija

XII a. Pampaliai priklausė kuršių valdomai Bandavos žemei, XIII–XVI a. Livonijos ordinui, XVI–XVIII a. Kuršo hercogystei, XVIII a.–1917 m. Rusijos Imperijai. Pirmoji bažnyčia Pampaliuose pastatyta 1696 m. Nuo 1838 m. veikė liuteronų bažnyčia (sugriauta per karą, 1944 m.). XIX a. Pampalių valsčiaus teritorijoje buvo 4 dvarai, veikė malūnas, spirito varykla, muilo fabrikas. 1944 m. lapkritį–1945 m. gegužę per Pampalių žemes ėjo Kuršo katilo fronto linija.
Tarybiniais metais – kolūkio centrinė gyvenvietė.
Slovakijos ryšiai

Slovakijos ryšiai ir komunikacijos – moderni išplėtota telekomunikacijų sistema, veikianti Slovakijoje, ypač ženkliai besivystanti paskutiniaisiais metais mobiliojo ryšio, plačiajuosčio interneto paslaugų teikimo srityse. Analoginės ryšių sistemos keičiamos skaitmenine įranga, plečiamas optinio pluošto kabelių tinklas. Slovakija dalyvauja keliuose tarptautiniuose ryšių vystymo projektuose, kuriuos įgyvendinus išsiplės ir pagerės ryšių su užsieniu kokybė.
Pilietinės demokratijos partija

Pilietinės demokratijos partija – Lietuvos politinė partija, veikusi 2006–2011 m.

Istorija

2004–2008 m. kadencijos Seime 2006 m. gegužės 2 d. įkurtą Pilietinės demokratijos frakciją sudarė 11 Seimo narių, iš kurių 8 perėję iš Darbo partijos frakcijos. Partija susikūrė 2006 m. gegužės 14 d. Lietuvos piliečių sąjungos pagrindu, kai prie jos prisijungė Pilietinės demokratijos frakcija.
PDP pirmininku išrinktas Seimo pirmininkas ir buvęs Darbo partijos narys, Viktoras Muntianas.
2008 m. gegužės 31 d. partijos pirmininku išrinktas Algimantas Matulevičius.
2011 m. partija reorganizuota į Tautos vienybės sąjungą.
Livija Kudarauskienė

Biografija

Nuo 1990 m. Lietuvos demokratinės darbo partijos (LDDP) narė. 1995–1997 m. Kauno rajono savivaldybės tarybos narė (LDDP sąraše).
Dvailiniai

Aplinkinės gyvenvietės

Padubiai – 0,5 kmUnguriškės – 1 km
Stankai – 2,5 kmKaidonėliai – 1 kmBildūnai – 1,5 km
Čimišlijos rajonas

Geografija

Čimišlijos rajonas šiaurėje ribojasi su Hinčeščiu ir Jaloveniu, rytuose su Keušeniu, pietryčiuose su Basarabiasku bei Ukraina ir pietuose su Gagaūzija.
Šiaurinė rajono dalis kalvota. Centrinė Moldovos plynaukštė iškilusi iki 250 m virš jūros lygio. Altitudė – nuo 50 iki 200 metrų.
Stasys Anužis

Biografija

Stasys Anužis baigė medicijos studijas, gydytojo chirurgo kvalifikaciją. Palangos ligoninės chirurgas. Buvo išrinktas į Palangos savivaldybės tarybą. Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Palangos skyriaus narys.
2000–2003 m. Palangos savivaldybės tarybos narys (LDDP sąraše).
Zenonas Vegelevičius

Biografija

1958-1969 m. mokėsi Kauno 13-oje vidurinėje mokykloje. 1966 m. priimtas į Kauno aviacijos sporto klubą, išmoko skraidyti sklandytuvu. 1970-1974 m. mokėsi sovietinės armijos Černigovo aukštojoje karo aviacijos lakūnų mokykloje (Ukraina). 1994-1995 m. mokėsi Čekijos Respublikos Brno mieste Generalinio štabo akademijoje ir ją baigė su pagyrimu.
1974-1979 m. Černigovo aukštosios karo aviacijos lakūnų mokyklos lakūnas instruktorius, 1979-1980 m. Aviacijos vadų rengimo centro (Bagai-Baranovkaja, Rusija) grandies vadas, 1980-1982 m. Embos bandomojo centro (Kazachija) Aviacijos eskadrilės štabo viršininkas. 1982 m. balandžio 4 d. suteikta pirmos klasės karo lakūno kategorija. 1982-1983 m. šios eskadrilės vado pavaduotojas, 1983-1989 m. – eskadrilės vadas. Papulkininkis, lakūnas bandytojas. Skraidė įvairių modifikacijų reaktyviniais naikintuvais MiG-21.
Nuo 1991 m. sausio 2 d. Lietuvos Respublikos krašto apsaugos departamento Inžinerinio skyriaus aviacijos inžinierius, oro erdvės apsaugos vyresnysis specialistas. 1992 m. sausio 2 d. paskirtas Krašto apsaugos ministerijos Aviacijos tarnybos viršininku. 1993 m. kovo 1 d. – 2000 m. gegužės 15 d. Karinių oro pajėgų vadas ir Kauno įgulos viršininkas. Pulkininko laipsnis suteiktas 1993 m. balandžio 22 d. 1994 m. sausio 6 d. suteikta pirmo rango karo lakūno kvalifikacija.
2000-2001 m. – Civilinės saugos departamento prie Krašto apsaugos ministerijos direktoriaus pavaduotojas. Nuo 2001 m. – Lietuvos kariuomenės vyriausiasis ekspertas. Skraidymų stažas daugiau kaip 2200 val.
Zavercis

Istorija

Pirmoji Kromołów gyvenvietė (dab. Zavercio vienas iš rajonų) minima nuo XII a. Miestas ėmė plėstis tik nutiesus pro jį geležinkelį Varšuva–Viena 1847 m. Po 25 metų apylinkėse veikė naujai atidarytos anglies ir geležies rūdos kasyklos. 1870 m. buvo atidarytas stiklo fabrikas – pirmoji pramonės įmonė mieste. Suklestėjo ir kitos pramonės šakos: pastatyti dideli medvilnės ir audimo fabrikai, metalų liejykla, plytų gamykla, lentpjūvė, garo ir vandens malūnai, mašinų gamybos įmonės. Augant ekonomikai, sparčiai daugėjo ir gyventojų.
Per II Pasaulinį karą miestas buvo vokiečių užimtas ir pavadintas Warthenau, čia buvo atidarytas žydų getas.
Geltonoji dėmė

Geltonoji dėmė (lot. macula lutea) – akies tinklainės vieta, garantuojanti aštrų regėjimą. Tai ovali gelsva sritis tinklainės centre su duobute viduryje, turinti tik kūgelių. Geltonoji dėmė yra apie 2 mm skersmens. Dienos šviesoje geltonoji dėmė yra ryškiausio spalvoto matymo vieta, o naktį ji beveik nejautri. Tada aktyvūs būna likusioje tinklainės dalyje esantys stiebeliai. Geltonoji dėmė – ryškiausia matymo vieta.
Vasilijus Polenovas

Vasilijus Polenovas (rus. Васи́лий Дми́триевич Поле́нов, 1844–1927 m.) – Rusijos tapytojas, peizažistas, istorinių-religinių paveikslų autorius.

Biografija

Vasilijus Polenovas gimė 1844 m. birželio 1 d. (gegužės 20 d. pagal tų laikų Rusijos kalendorių) Sankt Peterburge pasiturinčių ir išsilavinusių dvarininkų šeimoje. 1858 m. susipažino su Aleksandro Ivanovo paveikslu „Kristaus pasirodymas liaudžiai“, išstatytu Sankt Peterburgo dailės akademijoje. 1859 m. pradėjo lankyti P. Čistiakovo piešimo ir tapybos klasę, bei F. Jordano klasę imperatoriškojoje dailės akademijoje. 1861−1863 m. su tėvais gyveno Petrozavodske, baigė gimnaziją. 1863 m. įstojo mokytis į Sankt Peterburgo universiteto fizikos-matematikos fakultetą, bei pradėjo mokytis laisvuoju studentu dailės akademijoje. 1871 m. akademijoje buvo apdovanotas aukso medaliu už paveikslą „Iajiro dukters prikėlimas“. Baigęs akademiją V. Polenovas 1872−1876 m. tobulinosi Italijoje, Prancūzijoje ir Vokietijoje. Grįžus į Rusiją 1877 m. jam suteiktas akademiko vardas.
1878 m. V. Polenovas prisijungė prie peredvižnikų. Jis keliavo po Vidurio Rytus, Egiptą, Graikiją. Šios kelionės jam padėjo sukurti 68 paveikslų ciklą Kristaus gyvenimo tema, kurį dailinkas kūrė apie 25 metus. 1882 m. V. Polenovas vedė Nataliją Jakunčikovą (1858–1931). 1882−1895 m. dėstė Maskvos tapybos, skulptūros ir architektūros mokykloje. Tarp jo mokinių buvo Isakas Levitanas, Konstantinas Korovinas. 1883−84 m. dailininkas dirbo Romoje ties paveikslo „Kristus ir nusidėjėlė“ eskizais. 1890 m. įsigijo nuosavybės prie Bechovo kaimo prie Okos upės (Tulos sritis), kur pasistatė sodybą (dabar Polenovo memorialinis muziejus). 1892 m. V. Polenovui suteiktas profesoriaus vardas, 1893 m. jis tapo tikruoju Sankt Peterburgo dailės akademijos nariu. Po 1905 m. demonstracijos sušaudymo protesto vardan pasitraukė iš akademijos. Vasilijus Polenovas mirė 1927 m. liepos 18 d., palaidotas Bechovo kaimo kapinėse.
Frankfurto mokykla

Kritikos teorija

Termino „kritikos teorija“ panaudojimas turėjo kelis tikslus: 1) jis išsiskyrė iš tradicinių teorijų įvardijimų; 2) leido išvengti „marksizmo“ etiketės; 3) tiesiogiai siejo su I. Kantu, kuriam terminas „kritika“ reiškė filosofinių apribojimų pateikimą, ryšį tarp jų ir moralinės nepriklausomybės; 4) parodė sąsają su K. Markso pagrindiniu veikalu „Kapitalas: politinės ekonomijos kritika“.
Vėliau, su Horkheimerio ir Adorno „Nušvitimo dialektika“ (1944) bei Adorno „Minima Moralia“ (1951). Kapitalizmo kritika virto visos Vakarų civilizacijos, kurioje nepavyksta rasti analogiškos proletariatui jėgos, kritika. Homero „Odisėja“ pasinaudota kaip buržuazinio požiūrio analizės paradigma. Tuo metu, kai atrodo, kad net pati tikrovė virsta ideologija, kritikos teorija gali padėti tik tuo, kad tiria individo subjektyvios patirties dialektinius prieštaravimus.
Adorno, turėjusio muzikinį išsilavinimą, veikale „Šiuolaikinės muzikos filosofija“ pasisakoma net prieš grožį, mat šis tapo išsivysčiusios kapitalistinės visuomenės ideologijos dalimi. Tik avangardinis menas ir muzika nemeluoja, nes perteikia tikras žmonių kančias. Tiesą mene įmanoma pasiekti tik neigiant tradicines estetikos formas ir tradicinę grožio sampratą.
Pasibaigus „Šaltajam karui“, galutinai paaiškėjo, kad socialinė struktūra yra visiškai pasikeitusi. Tai sukėlė absoliutaus neigimo bandymus – H. Markūzės „Vienmatį žmogų“ ir Adorno „Neigiančiąją dialektiką“. Tuo metu Sociologinių tyrimų institutas vėl grįžta į Frankfurtą, kad taptų Vokietijos sociologinio auklėjimo ir demokratijos vystymo pagrindine jėga.
Ir pagaliau išsirutuliojo J. Habermaso komunikacijos teorija, kuri pabandė išspręsti daugelį silpnų kritikos teorijos vietų – prieštaravimus tarp materialistinio ir transcendentinio metodų, tarp marksistinės socialinės teorijos ir individo kritinio racionalumo, tarp kultūrinių - psichologinių reiškinių ir visuomenės ekonominės struktūros. Habermasas akcentus nuo atskiro subjekto racionalumo perkelia prie subjektų bendravimo racionalumo.
Vilhelmas Kavaliauskas

Vilhelmas Kavaliauskas (g. 1948 m. liepos 15 d. Ukmergėje) – Lietuvos karinis veikėjas, pulkininkas.

Biografija

1969 m. baigė Jeisko karo aviacijos lakūnų mokyklą. 1965–1990 m. tarnavo TSRS karinėse oro pajėgose. 1990 m. gruodžio mėn. – 1991 m. balandžio mėn. Sporto ir technikos susivienijimo „Vytis“ prie Lietuvos Respublikos Krašto apsaugos departamento generalinio direktoriaus pavaduotojas. 1991 m. balandžio mėn. mėn. – 1992 m. sausio mėn. „Lietuvos aeroklubo“ tarnybos pirmininko pirmasis pavaduotojas. 1995 m. pulkininkas. 1995 m. birželio mėn. – 1996 m. lapkričio mėn. dirbo Gynybos štabe (iki 1996 m. Lietuvos kariuomenės Generalinis štabas).
Moka anglų, rusų kalbas. Sutuoktinė Olga, vaikai Leonidas, Vita.
Pasaulio muziejus

Pasaulio muziejus (angl. World Museum) – istorijos, mokslo ir meno muziejus įsikūręs Liverpulyje, Jungtinėje Karalystėje. Įėjimas į muziejų yra nemokamas. Dalyje muziejaus pastato yra įsikūrusi Liverpulio centrinė biblioteka.

Kolekcijos

Pasaulio muziejus turi šešias pastoviąsias kolekcijas bei salę besikeičiančioms parodoms. Muziejuje regulariai eksponuojamos kolekcijos: egiptologija, pasaulio kultūros, vabzdžių namai, gamtos istorija, kosmonautika (ir planetariumas), laikas ir erdvė, vandens gyvūnai (ir akvariumas).

Istorija

1851 m. muziejus atidarytas. Jam besiplečiant 1860 m. pastatytas naujas muziejaus pastatas. 1901 m. atidarytas Liverpulio technologijų muziejus į kurį perkelti nebetelpantys Pasaulio muziejaus eksponatai.
Antrojo pasaulio karo metu muziejus nukentėjo nuo bombų. Sunaikinta dalis egiptologijos ir kitų kolekcijų eksponatų.
2005 m. muziejus atnaujintas.
2017 m. muziejuje apsilankė 672 120 lankytojų.
Anarchoprimityvizmas

Anarchoprimityvizmas – anarchistinė koncepcija, teigianti, kad civilizacija iš principo kontroliuoja žmogaus laisvę, įvelia žmones į beprasmę konfrontaciją, darbus, sudėtingas hierarchijas, atriboja žmones nuo gamtos ir natūralios gyvensenos. Anarchoprimityvistai pasisako už visuomenės deindustrializaciją, specializuoto darbo atsisakymą, technologijų naudojimo mažinimą.
Primityvistų tvirtinimu, iki susiformuojant sėsliai žemdirbystei, žmonės gyveno nedidelėmis, migruojančiomis bendruomenėmis, kuriose vyravo socialinė, politinė, ekonominė lygybė. Po žemės ūkio revoliucijos žmonės tapo priklausomi nuo technologijų, susidarė valdžios struktūros ir visuomeninė hierarchija.
Anarchoprimityvistų teigimu dabartinė civilizacija siekia visą įmanomą aplinką paversti kontroliuojama ir nuspėjama, tam tarnauja domestikacija, genų inžinerija, visuotinis švietimas, kalėjimai, žmonių stebėjimas, dokumentacija, registracija. Kritikuojama masinė visuomenė kaip neracionali, antigamtiška, hierarchiška.
Anarchoprimityvistai nepriskiria savęs kairiesiems, mat visi kairieji judėjimai (pradedant socialdemokratija, baigiant maoizmu) siekia naujai performuoti visuomenę, tačiau vėl ją pajungti naujomis hierarchijomis ir sistemomis.
Šiam judėjimui atstovauja Wolfi Landstreicher, John Zerzan, Kevin Tucker, Theodore Kaczynski.
Graudūšiai (Šiauliai)

Istorija

1950–1991 m. kaimas priklausė Kuršėnų tarybiniam ūkiui.

Aplinkinės gyvenvietės

Pakepšteniai – 4 km
Rekčiai – 1,8 km
Smurgiai – 1,5 km
Raganiai – 2 km
Papalskiai – 1,5 km
Pažižmė – 3 km
Svirbūtės – 2,7 km
Romučiai – 3 km
KURŠĖNAI – 9 km
 ŠIAULIAI – 31 km
O Fortuna

O Fortuna – poema iš XIII a. pr. rankraščių rinkinio Carmina Burana. Tai viena iš 24 poemų, vokiečių kompozitoriaus Karlo Orfo įtraukta į kantatą Carmina Burana. O Fortuna eilėse aprašomas žmogaus gyvenimo nepastovumas, priklausymas nuo likimo.
O Fortuna – masinėje kultūroje populiari melodija. Naudojama filmuose, laidose, įvairių ceremonijų metu. O Fortuna yra atlikę ar jos ištraukas panaudoję tokie muzikiniai kolektyvai kaip „Enigma“, „Era“, „Trans-Siberian Orchestra“, „KMFDM“, „Overkill“, „Therion“, „Vital Remains“.
Standartinė skaičiaus išraiška

Standartinė skaičiaus išraiška – skaičiaus užrašas pavidalu a × 10ⁿ, kur 1 ≤ |a| < 10, o ⁿ - sveikasis skaičius. Rodiklis n vadinamas skaičiaus eile.

3,57 × 10⁴ - standartinė skaičiaus 35700 išraiška. Jo eilė lygi 4.
2,1 × 10⁻⁵ - standartinė skaičiaus 0,000021 išraiška. Jo eilė lygi -5.

Skaičių, esančių tarp 1 ir 10, pvz.,
5;2,1 eilė lygi 0, nes
5 = 5 × 10⁰, 2.1 = 2.1 × 10⁰.
Burokai (Punskas)

Istorija

Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. Kaimas įsikūrė XVI a. – XVII a., priklausė Seivų dvarui, išsiplėtė XIX a., prijungus gretimus Knypavo ir Buiviškių kaimus. Tai buvo tipiškas feodalinės sistemos rėžinis sodžius. Kaimas iškilo prie kelio iš Punsko į Būdvietį, Užukalnių kaimynystėje. 1765 m. pirmą kartą minimo Seivų dvaro sąraše nurodomos tik dvi Burokų sodybos, o 1789 m. jų jau buvo septynios su 37 gyventojais.
Praslinkus prūsmečiui, gyventojų padaugėjo. 1827 m. dvaro sąraše minimi jau 68 žmonės, o šalia buvusiosiose Buiviškėse – 26 gyventojai. Po Buiviškių prijungimo, 1880 m. Burokuose buvo jau 40 sodybų su 219 žmonių.
Prieš Pirmąjį pasaulinį karą ir jo metu Burokuose veikė slapta lietuviška daraktorių mokykla. 1920 m. pagal Suvalkų sutartį demarkacinė linija perskyrė kaimą į dvi dalis: į Burokus Lenkijos pusėje, kur liko dešimt ūkių su 238 ha žemės ir 54 gyventojais, ir Burokus (Kalvarija) Lietuvos pusėje. Tarpukario metais, esant griežtam pasienio režimui, kultūrinė veikla kaime buvo ribojama: norėdami švęsti, burokiškiai turėdavo keliauti į gretimus kaimus. Pagal 1920 m. liepos 12 d. Lietuvos ir Tarybų Rusijos taikos sutartį kaimas buvo priskirtas Lietuvos Respublikai. Pagal 1921 m. lenkų valdžios atliktą gyventojų surašymą kaime buvo 54 gyventojai, iš kurių 31 lenkas ir 23 lietuviai.
Antrojo pasaulinio karo metais, vokiečių okupacinė valdžia daugumą gyventojų privertė išsikelti į Lietuvą. Į apleistas sodybas hitlerininkai atkėlė lenkiškas šeimas iš Paprūsės. Okupantams pasitraukus, dalis ištremtųjų lietuvių sugrįžo į savo ūkius, tad po karo Burokai kūrėsi naujai. 1958 m. kovo 28 d. įsikūrė Lenkijos visuomeninės kultūros draugijos skyrius, kitos lietuviškos organizacijos. 1975-1998 m. priklausė Suvalkų vaivadijai.

Aplinkinės gyvenvietės

Marijampolė 35 kmPunskas 5 kmLazdijai 17 kmSuvalkai 27 kmSeinai 17 km